ประกาศประกาศเรื่องกำหนดลักษณะความผิดอันมีผลกระทบต่อความมั่นคงภายในราชอาณาจักรตามมาตรา ๒๑แห่งพระราชบัญญัติการรักษาความมั่นคงภายในราชอาณาจักร พ.ศ. ๒๕๕๑[๑] ตามที่คณะรัฐมนตรีได้อาศัยอำนาจตามมาตรา ๑๕แห่งพระราชบัญญัติการรักษาความมั่นคงภายในราชอาณาจักร พ.ศ. ๒๕๕๑ประกาศให้เขตพื้นที่อำเภอแม่ลาน จังหวัดปัตตานีเป็นพื้นที่ปรากฏเหตุการณ์อันกระทบต่อความมั่นคงภายในราชอาณาจักร ตามประกาศ เรื่องพื้นที่ปรากฏเหตุการณ์อันกระทบต่อความมั่นคงภายในราชอาณาจักร ลงวันที่ ๑๙ มกราคมพ.ศ. ๒๕๕๔ มีผลใช้บังคับตั้งแต่วันที่ ๑๙ มกราคม พ.ศ. ๒๕๕๔ ถึงวันที่ ๑๘ มกราคมพ.ศ. ๒๕๕๕และให้กองอำนวยการรักษาความมั่นคงภายในราชอาณาจักรเป็นผู้รับผิดชอบดำเนินการตามมาตรา๑๕ แห่งพระราชบัญญัติการรักษาความมั่นคงภายในราชอาณาจักร พ.ศ. ๒๕๕๑ นั้นโดยที่พระราชบัญญัติการรักษาความมั่นคงภายในราชอาณาจักร พ.ศ. ๒๕๕๑มีบทบัญญัติเกี่ยวกับการแก้ไขเหตุการณ์อันกระทบต่อความมั่นคงภายในราชอาณาจักรโดยในมาตรา ๒๑ บัญญัติให้ในเขตพื้นที่ที่คณะรัฐมนตรีได้มีประกาศตามมาตรา ๑๕คณะรัฐมนตรีมีอำนาจประกาศเพื่อกำหนดการกระทำที่เป็นความผิดอันมีผลกระทบต่อความมั่นคงภายในราชอาณาจักรที่ผู้กระทำความผิดตามความผิดดังกล่าวจะเข้ารับการอบรมตามคำสั่งของศาลแทนการดำเนินกระบวนการยุติธรรมทางอาญาปกติทั้งนี้เพื่อให้โอกาสแก่ผู้กระทำความผิดนั้นกลับตัวเพื่อประโยชน์ต่อการรักษาความมั่นคงภายในราชอาณาจักรอาศัยอำนาจตามความในมาตรา ๒๑ แห่งพระราชบัญญัติการรักษาความมั่นคงภายในราชอาณาจักรพ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ และมาตรา ๓๑ ประกอบกับมาตรา ๓๒ มาตรา ๓๓ มาตรา ๓๔ มาตรา ๓๖ มาตรา ๔๑และมาตรา ๔๓ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะรัฐมนตรีในการประชุมเมื่อวันที่ ๑๘ มกราคม พ.ศ. ๒๕๕๔ จึงมีมติ ดังต่อไปนี้ข้อ ๑ ให้การกระทำความผิดที่มีผลกระทบต่อความมั่นคงภายในราชอาณาจักรภายในเขตพื้นที่อำเภอแม่ลานจังหวัดปัตตานี ดังต่อไปนี้ เป็นความผิดที่ต้องดำเนินการตามมาตรา ๒๑(๑) ความผิดตามประมวลกฎหมายอาญา(ก) ความผิดต่อความมั่นคงของรัฐภายในราชอาณาจักรตามที่บัญญัติไว้ในมาตรา ๑๑๓ ถึงมาตรา ๑๑๘(ข) ความผิดต่อความมั่นคงของรัฐภายนอกราชอาณาจักรตามที่บัญญัติไว้ในมาตรา ๑๑๙ มาตรา ๑๒๐ มาตรา ๑๒๗ มาตรา ๑๒๘ และมาตรา ๑๒๙(ค) ความผิดเกี่ยวกับการก่อการร้าย ตามที่บัญญัติไว้ในมาตรา ๑๓๕/๑ถึงมาตรา ๑๓๕/๔(ง) ความผิดต่อเจ้าพนักงาน ตามที่บัญญัติไว้ในมาตรา ๑๓๖ ถึงมาตรา ๑๔๖(จ) ความผิดเกี่ยวกับความสงบสุขของประชาชน ตามที่บัญญัติไว้ในมาตรา๒๐๙ ถึงมาตรา ๒๑๖(ฉ) ความผิดเกี่ยวกับการก่อให้เกิดภยันตรายต่อประชาชนตามที่บัญญัติไว้ในมาตรา ๒๑๗ ถึงมาตรา ๒๓๙(ช) ความผิดต่อชีวิต ตามที่บัญญัติไว้ในมาตรา ๒๘๘ ถึงมาตรา ๒๙๔(ซ) ความผิดต่อร่างกาย ตามที่บัญญัติไว้ในมาตรา ๒๙๕ ถึงมาตรา ๓๐๐(ฌ) ความผิดต่อเสรีภาพ ตามที่บัญญัติไว้ในมาตรา ๓๐๙ ถึงมาตรา ๓๒๑(ญ) ความผิดฐานลักทรัพย์และวิ่งราวทรัพย์ ตามที่บัญญัติไว้ในมาตรา๓๓๔ ถึงมาตรา ๓๓๖ ทวิ(ฎ) ความผิดฐานกรรโชก รีดเอาทรัพย์ ชิงทรัพย์ และปล้นทรัพย์ตามที่บัญญัติไว้ในมาตรา ๓๓๗ ถึงมาตรา ๓๔๐ ตรี(ฏ) ความผิดฐานรับของโจร ตามที่บัญญัติไว้ในมาตรา ๓๕๗(ฐ) ความผิดฐานทำให้เสียทรัพย์ ตามที่บัญญัติไว้ในมาตรา ๓๕๘ ถึงมาตรา๓๖๑(ฑ) ความผิดฐานบุกรุก ตามที่บัญญัติไว้ในมาตรา ๓๖๒ ถึงมาตรา ๓๖๖(๒) ความผิดตามพระราชบัญญัติเครื่องแบบทหาร พุทธศักราช ๒๔๗๗(๓) ความผิดตามพระราชบัญญัติอาวุธปืน เครื่องกระสุนปืน วัตถุระเบิดดอกไม้เพลิงและสิ่งเทียมอาวุธปืน พ.ศ. ๒๔๙๐(๔) ความผิดตามพระราชบัญญัติจราจรทางบก พ.ศ. ๒๕๒๒(๕) ความผิดตามพระราชบัญญัติทางหลวง พ.ศ. ๒๕๓๕ข้อ ๒ เมื่อผู้ต้องหาว่าได้กระทำความผิดตามความผิดตามข้อ๑ กลับใจเข้ามอบตัวต่อพนักงานเจ้าหน้าที่ หรือเป็นกรณีที่พนักงานสอบสวนได้ดำเนินการสอบสวนแล้วปรากฏว่าผู้ต้องหาได้กระทำไปเพราะหลงผิดหรือรู้เท่าไม่ถึงการณ์ให้ใช้มาตรา ๒๑ กับผู้ต้องหานั้นได้เฉพาะเมื่อปรากฏว่า(๑) การกระทำความผิดนั้นกระทบต่อความมั่นคงภายในราชอาณาจักร(๒) การกระทำความผิดนั้นเกิดภายในเขตพื้นที่อำเภอแม่ลานจังหวัดปัตตานี ตามประกาศ เรื่อง พื้นที่ปรากฏเหตุการณ์อันกระทบต่อความมั่นคงภายในราชอาณาจักรลงวันที่ ๑๙ มกราคม พ.ศ. ๒๕๕๔(๓)การเปิดโอกาสให้ผู้ต้องหาว่าได้กระทำความผิดกลับตัวจะเป็นประโยชน์ต่อการรักษาความมั่นคงภายในราชอาณาจักรประกาศณ วันที่ ๑๙ มกราคม พ.ศ. ๒๕๕๔อภิสิทธิ์เวชชาชีวะนายกรัฐมนตรีปริยานุช/ผู้จัดทำ๒๗ มกราคม ๒๕๕๔ณัฐวดี/ตรวจ๒๗ มกราคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๗ ง/หน้า ๒๒/๑๙ มกราคม ๒๕๕๔